62022TJ0740_INF
A Törvényszék (első tanács) 2024. június 26‑i ítélete – Pumpyanskiy kontra Tanács
(T‑740/22. sz. ügy) (
1
)
„Közös kül‑ és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – A pénzeszközök befagyasztása – Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó – A felperes nevének a jegyzéken történő további szerepeltetése – A »vezető üzletember« fogalma – A 2014/145/KKBP határozat 2. cikke (1) bekezdésének f) és g) pontja – A 269/2014/EU rendelet 3. cikke (1) bekezdésének f) és g) pontja – Mérlegelési hiba”
1.
Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Az említett illetékes hatóság mérlegelési mozgásterének terjedelme – Korábbi jegyzékbe vétel keretében benyújtott bizonyítékok relevanciája az indokok módosításának, a felperes helyzetében bekövetkező változásoknak, illetve az ukrajnai helyzet alakulásának hiányában – A felperes helyzetében bekövetkező változások
(Az Európai Unió Alapjogi Chartája, 47. cikk; a (KKBP) 2022/1530, (KKBP) 2023/572 és (KKBP) 2023/1767 határozattal módosított 2014/145/KKBP tanácsi határozat; 269/2014, 2022/1529, 2023/571 és 2023/1765 tanácsi rendelet)
(lásd: 44–49., 63., 64., 69. pont)
2.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Az Oroszországi Föderáció kormánya számára fontos bevételi forrást jelentő gazdasági ágazatban tevékenykedő vezető üzletemberek és hozzájuk kapcsolódó személyek – Fogalom
(A (KKBP) 2022/329 határozattal módosított 2014/145/KKBP tanácsi határozat, 2. cikk, (1) bekezdés, g) pont; 269/2014 és 2022/330 tanácsi rendelet, 3. cikk, (1) bekezdés, g) pont)
(lásd: 54–57. pont)
3.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Az Oroszországi Föderáció kormánya számára fontos bevételi forrást jelentő gazdasági ágazatban tevékenykedő vezető üzletemberek és hozzájuk kapcsolódó személyek – A korlátozó intézkedések felülvizsgálata során a Tanácsnak naprakész értékelés lefolytatására irányuló kötelezettsége – Ellenbizonyítás – A korlátozó intézkedések hatálya alá tartozó személy konkrét helyzetében bekövetkezett változás – Mérlegelési hiba
(A (KKBP) 2022/1530 és (KKBP) 2023/572 határozattal módosított 2014/145/KKBP tanácsi határozat; 269/2014, 2022/1529 és 2023/571 tanácsi rendelet)
(lásd: 66., 76., 80., 96–99., 105–110. pont)
4.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Orosz döntéshozók részére tárgyi, illetve pénzügyi támogatást nyújtó vagy e döntéshozók révén előnyt szerző személyek – A korlátozó intézkedések felülvizsgálata során a Tanácsnak naprakész értékelés lefolytatására irányuló kötelezettsége – Ellenbizonyítás – A korlátozó intézkedések hatálya alá tartozó személy konkrét helyzetében bekövetkezett változás – Mérlegelési hiba
(a (KKBP) 2022/1530, (KKBP) 2023/572 és (KKBP) 2023/1767 határozattal módosított 2014/145/KKBP tanácsi határozat; 269/2014, 2022/1529, 2023/571 és 2023/1765 tanácsi rendelet)
(lásd: 84–87., 115., 116., 138., 139. pont)
5.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenységet végző vezető üzletemberek és közeli családtagjaik, vagy az e tevékenységből hasznot húzó más természetes személyek – Az Oroszországi Föderáció kormánya számára fontos bevételi forrást jelentő gazdasági ágazatban tevékenykedő vezető üzletemberek, jogi személyek, szervezetek vagy szervek és hozzájuk kapcsolódó személyek – Mérlegelési hiba
(a (KKBP) 2023/1767 határozattal módosított 2014/145/KKBP tanácsi határozat; 269/2014 és 2023/1765 tanácsi rendelet)
(lásd: 124., 131. és 135. pont)
Rendelkező rész
1)
A Törvényszék megsemmisíti az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2022. szeptember 14‑i (KKBP) 2022/1530 tanácsi határozatot, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2022. szeptember 14‑i (EU) 2022/1529 tanácsi végrehajtási rendeletet, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. március 13‑i (KKBP) 2023/572 tanácsi határozatot, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. március 13‑i (EU) 2023/571 tanácsi végrehajtási rendeletet, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. szeptember 13‑i (KKBP) 2023/1767 tanácsi határozatot és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. szeptember 13‑i (EU) 2023/1765 tanácsi végrehajtási rendeletet annyiban, amennyiben Dmitry Alexandrovich Pumpyanskiy neve továbbra is szerepel az e korlátozó intézkedések hatálya alá tartozó személyek, szervezetek és szervek jegyzékén.
2)
A Törvényszék az Európai Unió Tanácsát kötelezi a saját költségeinek, valamint a D. Alexandrovich Pumpyanskiy részéről felmerült költségeknek a viselésére.
(
1
)	HL C 24., 2023.1.23.